જૅકેટમાં ફ્રિન્જિસ યુનિસેક્સ સ્ટાઇલ છે. બન્ને વર્ગ આ સ્ટાઇલ અપનાવી શકે છે, પરંતુ ફ્રિન્જિસનું સ્ટાઇલિંગ ખાસ કરીને જૅકેટ માટે તમારી બૉડીને અનુરૂપ સિલેક્ટ કરવું. જૅકેટમાં પણ ફ્રિન્જિસનું પ્લેસમેન્ટ અલગ-અલગ હોય છે. આવાં જૅકેટ ખાસ કરીને બ્લૅક, બેજ, કૉફી કલરમાં વધારે આવે છે. જૅકેટમાં ફ્રિન્જિસ મોટે ભાગે સ્લીવ્ઝ પર હોય છે અથવા ચેસ્ટ પર કે બૅકમાં હોય છે. ફ્રિન્જિસ જ્યારે જૅકેટ પર હોય છે ત્યારે કૅઝ્યુઅલ લુક આપે છે અને ડેનિમ સાથે વધારે સારાં લાગે છે અથવા તો જેગિંગ્સ સાથે. ફ્રિન્જિસવાળાં જૅકેટ જ્યારે ડેનિમ સાથે પહેરવામાં આવે છે ત્યારે એની સાથે બૂટ્સ પહેરાય અને જેગિંગ્સ સાથે પહેરવાં હોય તો હાઈ હીલ્સ પહેરી શકાય.